kardosdrur/scandi-wiki huggingface dataset:
Lemmings (computerspil fra 2006)

Lemmings er et computerspil udviklet af Team17 og udgivet af Sony Computer Entertainment i 2006. Det er et remake af den originale Lemmings udgivet i 1991.

Spillet er blevet udgivet i let forskellige versioner til PlayStation Portable, PlayStation 2 og PlayStation 3.

Gameplay 
PSP-versionen indeholder alle 120 niveauer fra det oprindelige spil, 36 helt nye niveauer samt udvidelsespakkeunderstøttelse og en brugerlevel-editor. Hvert niveau i spillet var et præ-renderet 3D-landskab, selvom niveauernes gameplay stadig var 2D og forbliver tro mod det oprindelige spil. Brugerniveauer kunne konstrueres fra præ-renderede objekter og distribueres ved at uploade dem til et PlayStation-specifikt Lemmings online-fællesskab.
I oktober 2006 blev spillet portet af udvikleren Rusty Nutz til PlayStation 2 med brug af EyeToy. Den grundlæggende ændring i konceptet er, at spilleren skal strække og bruge ens lemmer i det optagne billede for at hjælpe sine lemminger. I 2007 producerede Team17 et lignende remake af Lemmings til Sony PlayStation 3 til download via PlayStation Network. Spillet havde lignende grafiske forbedringer som PSP-titlen samt online resultattavler og yderligere niveauer udviklet til high-definitiondisplay, men manglede evnen til at oprette og dele niveauer, en evne, som PSP-versionen havde.

Modtagelse 
PSP-versionen modtog generelt positive anmeldelser, mens PS3-versionen af spillet mest modtog blandede anmeldelser. PSP-versionen har en Metacritic-score på 76/100 baseret på 46 kritikere, hvilket indikerer "generelt gunstige anmeldelser". PS3-versionen har en score på 59/100 baseret på 8 kritikere på Metacritic, der indikerer "blandede eller gennemsnitlige anmeldelser".

IGN gav PSP-versionen af spillet 7,8/10. De roste grafikken og den forbedrede levetid givet af editoren, men kritiserer den uspændende lyd. PS3-versionen fik en score på 7,5/10, med kommentaren "Det genopfinder ikke hjulet, men det ruller fint."

GameSpot gav PSP-versionen af spillet 8/10, roste de polerede billeder og lyden, niveaudesignet og online delingsfunktionen. PS3-versionen fik en lidt lavere score på grund af manglende niveau editor og niveaudeling af PSP-versionen.

Referencer

Eksterne henvisninger 
 
 
 

PlayStation Portable-spil
PlayStation 2-spil
PlayStation 3-spil
Computerspil fra 2006
FK Alaniâ Vladikavkaz

Futbolnij klub Alaniâ Vladikavkaz eller engelsk Alania Vladikavkaz var en russisk fodboldklub fra byen Vladikavkaz.

Titler 

 Russiske Liga (1): 1995

Historiske slutplaceringer

Kendte spillere 
  Tamas Priskin
  Renan Bressan
  Mirjalol Qosimov
  Isaac Okoronkwo
  Sani Kaita
  Royston Drenthe
  Nazim Suleymanov
  Sergiu Dadu

Referencer

Eksterne henvisninger 
 Klubbens officielle hjemmeside 

Fodboldklubber i Rusland
Etableret i 1937
Kongeriget Galicien og Lodomerien

Kongeriget Galicien og Lodomerien (; ; ) var et kongerige i Centraleuropa, der eksisterede fra 1772 til 1918. Dets område svarer nogenlunde til den historiske region Galicien, der i dag er delt mellem Polen og Ukraine. Kongeriget var under hele sin eksistens en del af Det habsburgske monarki.

Se også 
 Galicien
 Fyrstendømmet Galicien-Volhynien

Eksterne links 

Forhenværende europæiske lande
Forhenværende europæiske monarkier
Etableret i 1772
Ophørt i 1919
Kongeriget Galicien og Lodomerien
Kongeriget Galicien og Lodomerien
Forhenværende kongeriger
Odense Architecture Festival

Odense Architecture Festival (OAFx) er en årlig arkitekturfestival i Odense, Danmark. Den blev første gang organiseret i 2018 og afholdes i samarbejde med Copenhagen Architecture Festival og Aarhus Architecture Festival. Events afholdes bl.a. på Brandts, Café Biografen og Det Fynske Kunstakademi på Brandts Klædefabrik.

Udgaver 
 5.-11. maj 2018
 6.-14. april 2019 - tema : Skiftende Idealer 1919 – 2019 – 2119

Eksterne henvisninger 
 Reportage fra OAFx 2019

Kildehenvisninger

Se også 
 World Architecture Festival

Arkitekturpriser
Architecture Festival
Etableret i 2018
Djupfjorden

Djupfjorden er navnet på flere fjorde i Norge:

 Djupfjorden (Moskenes) – en fjord i Moskenes kommune i Nordland.
 Djupfjorden (Sortland) – en fjord i Sortland kommune i Nordland.
 Djupfjorden (Vågan) – en fjord i Vågan kommune i Nordland.
 Djupfjorden – en lille arm af Elvefjorden i Bodø kommune i Nordland.
Djupfjorden (Sortland)

Djupfjorden er en fjord på vestsiden af Hinnøya i Sortland kommune i Nordland fylke  i Norge. Den har indløb fra Sortlandssundet mellem Moldvikneset i syd og Børsneset i nord, og og går omkring tre kilometer mod sydøst ind til Djupfjordbotn.
Riksvej 822 krydser Djupfjorden på Djupfjordstraumen bro. Broen blev åbnet i 1983. Før broen og vejen fra Sigerfjord blev bygget, gik der færge mellem Djupfjorden og Sortland.

Inderst i Djupfjorden ligger vandkraftværket Djupfjord I, som får vand i rør og tunnel fra søer længere oppe. I dag går en arbejdsvej fra riksvejen til kraftstationen i fjordbunden. På nordøstsiden af fjorden ligger Strielva kraftverk.

Ved Djupfjorden findes et område med fyrreskov, noget der på Hinnøya ellers kun findes i Forfjorddalen og Roksøydalen, lenger mod nord.

Kilder og henvisninger 

 

Fjorde i Nordland

Sortland
Hinnøya
Servas International

Servas International ("vi tjener (fred" på esperanto) er en international, almennyttig, ikke-statslig forening, der forsøger at fremme fred gennem sine aktiviteter inden for en vifte af homestays, tilbud om hospitality exchange, muligheder for at møde andre medlemmer ved arrangementer og deltagelse i større internationale begivenheder. Formålet er at det kulturelle og sociale netværk i Servas skal føre mennesker sammen for at skabe grobund for gensidig forståelse, tolerance, respekt og gæstfrihed. Som andre fredsorganisationer søger Servas at fremme verdensfred ved at opmuntre til, at enkeltpersoner lærer mere om hinanden.

Kernen i Servas' aktiviteter er hospitality (gæstfrihed og besøg), hvor værterne byder rejsende indenfor i deres hjem for at øge forståelsen mellem mennesker. Der opkræves ikke betaling for Servasbesøg.

Historie 
Servas blev stiftet som en fredsbevægelse i 1949 af Bob Luitweiler og hans venner efter han havde været på højskole i Danmark og havde rejst i efterkrigstidens Europa.

Siden 1973 har Servas International haft consultative status hos Forenede Nationer (FN).

Organisationen er uafhængig af økonomiske, religiøse eller politiske interesser og er baseret på frivilligt, ulønnet arbejde.

Servas betyder "at tjene" i betydningen "at tjene freden" på esperanto. Organisationen blev oprindeligt kaldt "Peacebuilders" (fredsbyggere) og "Open Doors" (åbne døre) og var den første af sin slags i verden.

Kilder

Eksterne henvisninger 
Servas Danmarks hjemmeside
Servas International's hjemmeside

Ngo'er
Etableret i 1949
Djupfjordstraumen bro

Djupfjordstraumen bro er en bro som krydser Djupfjorden på Hinnøya i Sortland kommune i Nordland fylke  i Norge. Den er en del af riksvej 822. Broen er en spændbetonbro, bygget efter frit frembyg-metoden (Cantileverbro), på 346 meter og med et hovedspænd på 190 meter. Gennemsejlingshøjden er 16 meter. Broen blev åbnet den 21. oktober 1983. Sammen med Brokløysatunnelen afløste den færgestrækningen mellem Sortland og Djupfjorden.

Djupfjordstraumen bro ble projekteret af firmaet Aas-Jakobsen AS, Oslo.

Kilder og henvisninger

 Djupfjordstraumen bru  på snl.no
Djupfjordstraumen bro  på norgeskart.no

 

Cantileverbroer
Nordlands geografi
Sortland
Suzhou (flertydig)

Suzhou kan henvise til disse stednavn i Kina:

 Suzhou – by på præfekturniveau i provinsen Jiangsu
 Suzhou (Anhui) – by på præfekturniveau i den nordlige del af provinsen Anhui
 Suzhou (Jiuquan) – et bydistrikt i kinesiske provinsen Gansu. Det tilhører byprefekturet Jiuquan

 Suzhou (flod) – flod i Kina som løber gennem Shanghais centrum
 Suzhou-talsystemet – talsystem, der blev brugt i Kina før det arabiske talsystem blev indført
René Wenzel

René Wenzel (født 20. april 1960 i København) er en dansk forhenværende cykelrytter, og nuværende træner og konsulent. Han er ligeledes cykelkommentator hos Eurosport.

Han var i flere år sportsdirektør og træner for det amerikanske cykellandshold.

Referencer

Eksterne henvisninger 
 René Wenzels profil hos LinkedIn

Personer fra København
Mandlige cykelryttere fra Danmark
Tottenham Hotspur Stadium

Tottenham Hotspur Stadium er et engelsk fodboldstadion beliggende i det nordlige London. Det er hjemmebane for klubben Tottenham Hotspur, og blev indviet i 2019, hvor det afløste White Hart Lane.

Navnet "Tottenham Hotspur Stadium" er et midlertidigt navn, da intentionen er at sælge navnerettighederne til en sponsor.

Son Heung-min scorede første mål for Tottenham på deres nye stadion i en kamp mod Crystal Palace 3. april 2019.

Referencer

Eksterne henvisninger 

Stadium
Etableret i 2019
Fodboldstadioner i London
Øbrohus

Øbrohus er en bolig- forretningsbebyggelse, der ligger på hjørnet af Jagtvej 219 og Reersøgade 19 på Østerbro i København. Bebyggelsen er opført i 1958-1960 efter tegninger af arkitekt Svenn Eske Kristensen. Ejendommen, der blev præmieret, ejes i dag af Boligselskabet AKB.

Højhuset har 11 etager og er bygget i brutalistisk stil, med dominerende beton og gavle i rå beton uden vinduer. 2010 åbnedes en fælles tagterrasse for husets beboere på husets tag.
 
Under ejendommen er boret en lille strækning af Metrocityringen, og metrostationen Poul Henningsens Plads ligger få meter fra ejendommen. Metrostationens indvendige dekoration har taget inspiration af huset, som derfor består af grå sten i rektangler opsat i forlængelse eller vinkelret på hinanden. Dermed kommer metrostationen til at afspejle det område hvor den ligger.

Referencer 

Østerbro
Skyskrabere i Danmark
Brutalisme
Bygninger, konstruktioner og anlæg i Københavns Kommune
Beboelsesbygninger i København
Etableret i 1960
Kristian Kjærlund

Kristian Kjærlund (født 1996 i Horsens) er en dansk sanger, som vandt det danske X Factor 2019 med 54,3% af stemmerne.

Diskografi 

 "Lost & Profound"

Sange sunget i X Factor 2019

Referencer

Eksterne Henvisninger 
 Kristian Kjærlund på Facebook

 Kristian Kjærlund på Instagram

Sangere fra Danmark
Deltagere i X Factor (Danmark)
Personer fra Horsens
Frederik Clausen

Frederik Kiehn Clausen (født 29. juli 1995) er en dansk håndboldspiller, som spiller i GOG og Danmarks herrehåndboldlandshold

Referencer 

Håndboldspillere fra Danmark
Håndboldspillere fra GOG
René Antonsen

René Antonsen (født 4. marts 1992) er en dansk håndboldspiller, der spiller for Aalborg Håndbold i Håndboldligaen og Danmarks herrehåndboldlandshold. Han har tidligere optrådt for Aalestrup IF, Aalborg KFUM og Ribe-Esbjerg HH.

Han fik officiel debut på det danske A-landshold den 12. juni 2016, mod  i Kyiv.

Antonsen blev desuden dansk mester, med Aalborg Håndbold i 2013, 2017, 2019, 2020 og senest 2021. Hna var desuden også med til at vinde DHF's Landspokalturnering 2018 og sammen med resten af Aalborg-holdet kvalificerede han holdet til finalen i EHF Champions League. Han er desuden holdets anfører.

Han fik slutrundedebut for , ved EM i herrehåndbold 2022 i Ungarn/Slovakiet.

Referencer

Eksterne henvisninger 

Håndboldspillere fra Danmark
Håndboldspillere fra Aalborg Håndbold
Pendro

Pendro (på kurdisk: Pêndro, ) er en kurdisk landsby i irakisk kurdistan, beliggende i Arbil provinsen, tæt på grænsen til Tyrkiet, det ligger ca 15-18 km nord for Barzan, af befolkningen over 2540 mennesker.

Referencer

Eksterne henvisninger 
 Pendro hjemmeside 
 Arbil Provins

Kurdistan
Arbil
Irak
Sunnlandsfjorden

Sunnlandsfjorden er en fjord på nordsiden af Austvågøya i Vågan kommune i Lofoten, i Nordland  fylke  i Norge. Den går 5,5 kilometer i sydøstlig retning af Vesterålsfjorden. Medregnet fjordarmen Indrefjorden,  er længden 7,6 kilometer.

Fjorden har indløb mellem Festvågneset, ved Brenna, i sydvest og Klubban, syd for Laukvik, i nordøst. På østsiden går et kort sund ind til fjordarmen Vatnfjorden. Mellem  sundet og mundingen ligger en række øer, holme og skær som er en del af Laukvikøerne naturreservat der i 2013 blev udpeget til ramsarområde.

Der er gårde i Vatnfjorden, mellem Nordpollen og Sunnlandsfjorden, med vejforbindelse. Der går en opmærket  sti langs hele vestsiden omkring Festvågtinden og langs Durmålstinden og forbi gården på Nedreneset.

Kilder og henvisninger 

 Miljøstatus i Nordland: Laukvikøyene naturreservat
  Festvåg, nilleder og turbeskrivelse fra turliv.no

Fjorde i Nordland

Vågan
Austvågøya
Steinsfjorden (Vestvågøy)

Steinsfjorden, også skrevet Steinfjorden, er en fjord på nordvestsiden af Vestvågøya i Lofoten i Nordland fylke  i Norge. Den går i østlig retning fra indløbet mellem Skolmneset i nord og Kostbergan i syd.

Selve Steinsfjorden har en længde på 4,4 kilometer frem til Steinsodden hvor den forgrener sig i de to vige (poller)  Mærvollspollen (2,6 km) nord og Tangstadpollen (3,5 km) i syd. Der er op til  7,5 kilometer ind til udløbet af Tangstadelven. På nordsiden ligger fjeldene Skolmen og Vårsetaksla og på sydsiden Himmeltindan.

Med undtagelse af nogle gårde i Utakleiv ved fjordmundingen er al bebyggelse koncentreret omkring fjordarmene med bygderne Holdal, Klevstad, Krogtoft, Mærvoll, Sortland, Saupstad, Tangstad og Tangvåg, Tangstad/Tangvåg har også fiskerihavn. 

Sandstranden på Utakleiv på sydsiden af fjorden,  blev kåret som «The Best of Romance» (den mest romantiske) i den britiske avis The Times kåring af Europe's Best Beaches 2005.
Ret vest for Steinsfjorden ligger Æsholman som er en flad øgruppe hvorfra der blev drevet fiskeri frem til begyndelsen af forrige århundreskifte og som nu er beskyttet som naturreservat.

Kilder og henvisninger 

 Lofotpostens artikel 14. juni 2005: Utakleiv mest romantisk i Europa. Besøkt 05.03.2012.
 

Fjorde i Nordland

Vestvågøy
Lofoten
Alessandro Farnese af Parma

Alessandro Farnese ( – 3. december 1592) var den tredje hertug af det lille hertugdømme Parma i Norditalien fra 1586 til 1592. Han tilhørte slægten Farnese og var søn af Ottavio Farnese i hans ægteskab med Margrete af Parma.

Se også 
Hertugdømmet Parma

Referencer

Eksterne henvisninger 

Huset Farnese
Hertuger af Parma
Statholdere af Sydlige Nederlande
Italienere i 1500-tallet
Personer fra Rom
Kelvin Gastelum

Kelvin Gastelum (født 24. oktober 1991 i San Jose i Californien i USA) er en amerikansk professionel MMA-udøver . Han har konkurreret for UFC siden han vandt The Ultimate Fighter 17. I februar 2019 er han nr. 4 på den officielle UFC-middleweight-rangeringsliste.

MMA-karriere

Tidlig karriere 
Gastelum var brydemester på Cibola High School i Yuma, Arizona og gik på North Idaho College i et år før han besluttede at konkurrere i MMA som professionel. Han arbejdede som en bail bondsman forud for at træne MMA på fuld tid.

Han havde sin første professionelle kamp i Mexico den 11. december 2010 mod Jose Sanchez. Han vandt via submission via slag i anden omgang.

Efter sin debut kæmpede Gastelum i Mexico og Arizona og opbyggede en ubesejret professionel rekordliste på 5-0. Han afsluttede alle modstandere, han stod overfor med 2 TKO'er og 3 submissions på sin rekordliste.

Ultimate Fighting Championship 
Gastelum mødte Rick Story den 15. marts 2014 på UFC 171, en kamp, som han specifikt havde bedt om.  Han vandt kampen gennem via delt afgørelse.

Gastelum mødte Jake Ellenberger den 15. november 2014 på UFC 180 som co-main event.  Han vandt kampen i den første runde via rear-naked choke.  Sejren gav også Gastelum sin første Performance of the Night-bonuspris. 

Gastelum mødte Tyron Woodley den 31. januar 2015 på UFC 183. Han vejede 10 pund for meget til indvejningen og fik en både på 30% af sin løn, der blev givet til Woodley.  Han tabte kampen via delt afgørelse. I post-kamp-interviewet med Joe Rogan sagde Woodley, at han ikke ville acceptere 30% af Gastelums løn, da hans manglede vægt og nederlag var straf nok i sig selv. 

På grund af, at Gastelum ikke kunne klare vægten ved to lejligheder, mens han kæmpede i Welterweight-klassen i UFC, beordrede UFCs præsident Dana White at Gastelum flyttede op til middleweight.  I sin tilbagevenden til middleweight stod Gastelum overfor Nate Marquardt på UFC 188 den 13. juni 2015.  Han vandt kampen via TKO efter Marquardt's hjørne stoppede kampen mellem anden og tredje omgang. 

Gastelum mødte Johny Hendricks den 9. juli 2016 på UFC 200.  Han vandt kampen via enstemmig afgørelse. 

Gastelum skulle have mødt Donald Cerrone på UFC 205, men på dagen for vejningene forsøgte Gastelum ikke at klare vægten på 171 pund vægtgrænsen og kampen blev aflyst.   Dette gjorde det tredje gang at Gastelum undlod at klare 170 punds vægtgrænsen, hvorefter Dana White sagde at, at han vil "aldrig lade ham kæmpe i 170 igen". 

Gastelum mødte Chris Weidman den 22. juli 2017 i hovedbegivenheden på UFC på Fox 25.  Gastelum tabte kampen via submission i tredje runde. 

Gastelum mødte Israel Adesanya den 13. april 2019 på UFC 236 om Interim UFC Middleweight-mesterskabet.  Han tabte kampen via enstemmig afgørelse.

Mesterskaber og præstationer 

 Ultimate Fighting Championship
 The Ultimate fighter 17 vinder
 Fight of the Night (Tre gange) 
 Night performance (Tre gange) 
 World MMA Awards
 2014 Breakthrough Fighter of the Year

Referencer

Eksterne henvisninger 
 Kelvin Gastelum – UFC.com
 

MMA-udøvere fra USA
Personer fra Californien
Personer fra Arizona
Pages with unreviewed translations
Alessandro Farnese

Alessandro Farnese kan henvise til

 Alessandro Farnese (1468 - 1549), kendt som Pave Paul 3.
 Alessandro Farnese af Parma (1545 – 1592), hertug af Parma
 Alessandro Farnese (1635-1689), italiensk militærleder og statholder i De Spanske Nederlande fra 1678 til 1682
Poliana Botelho

Poliana Botelho (født 15. december 1988 i Rio de Janeiro i Brasilien) er en brasiliansk MMA-udøver     som konkurrerer i strawweight-klassen i Ultimate Fighting Championship. Hun har tidligere været Women's Flyweight-mester i Xtreme Fighting Championships .

MMA-karriere

Tidlig karriere 
Botelho fik sin professionelle debut i 2013, hvor hun fik knock-out-sejre over Thais Raphaela og Ingrid Schwartz i henholdsvis Favela Kombat og KTAF . I 2014 kæmpede hun om den ledige Flyweight-titel i organisationen Bitetti Combat. Hun tabte kampen via enstemmig afgørelse til den brasilianske MMA-udøver Viviane Pereira. Hun underskrev senere kontrakt med Xtreme Fighting Championships som Flyweight-kæmper.

Ultimate Fighting Championship 
Botelho sluttede sig til UFC's strawweight-division i 2016. Hun skulle have haft sin UFC-debut mod Valerie Letourneau på UFC 206, men blev tvunget til at trække sig fra kampen på grund af skade. Hun blev erstattet af den tidligere modstander og XFC- mester Viviane Pereira . 

Botelho kæmpede mod Pearl Gonzalez på UFC 216 den 7. oktober 2017.  Hun vandt kampen via enstemmig afgørelse.

Botelho mødte Syuri Kondo den 19. maj 2018 ved UFC Fight Night 129 .  Hun vandt kampen via TKO via et kropsslag og slag efter blot 33 sekunder inde i første omgang. 

Botelho mødte Cynthia Calvillo den 17. november 2018 på UFC Fight Night 140.  Ved vejningerne vejede Calvillo ind på 118 pund, 2 pund over Strawweight, ikke-titelkampgrænsen på 116 pund. Hun blev bødet 20 procent af hendes løn, der gik til hendes modstander, Botelho, og kampen gik videre til catchweight.  Hun tabte kampen via rear-naked-chocke i 1. omgang. 

Botelho mødte Lauren Mueller den 13. april 2019 på UFC 236 .  Hun vandt kampen ved enstemmig afgørelse.

Mesterskaber og præstationer

MMA 

 Xtreme Fighting Championships
 Xtreme Fighting Championships Women's Flyweight Champion (1 gang)

Referencer

Eksterne henvisninger 
 

MMA-udøvere fra Brasilien
Pages with unreviewed translations
Mirabilandia

Mirabilandia er en italiensk forlystelsespark, der ligger lidt uden for byen Ravenna i Norditalien.

Parken blev indviet den 4. juli 1992 og har 39 forlystelser. I 2016 havde parken 1.4 millioner besøgende.

Forlystelsesparker i Italien
Thomas Duus

Thomas Duus er en dansk trommeslager. 

Duus medvirkede ved Dr. Dantes teaterkoncert Gasolin' i 1994 og medvirkede også på Gasolin' tributalbummet Langebro fra 1995. 

Han medvirkede på Love Shops album Billeder af verden fra 1994 og har spillet med bandet siden. Udover samarbejdet med Love Shop har Duus medvirket på indspilninger med bl.a. Elisabeth Gjerluff Nielsen, James Sampson, Laid Back, Morten Woods og Dicte & The Sugar Bones. Har har tillige medvirket på soloalbum fra Love Shop-medlemmerne Henrik Hall og Mika Vandborg.

Eksterne henvisninger 
 

Trommeslagere fra Danmark
Love Shop
Folketingsmedlemmer valgt i 1987

Dette er en liste over folketingsmedlemmer, der blev indvalgt ved folketingsvalget den 8. september 1987. Mandatfordelingen var som følger:

De valgte medlemmer

Parti- og personskift i perioden 1987-88

Personskift

Noter 

1987
1987
Nørresundby Købstadskommune

Nørresundby Kommune var en købstadskommune i Ålborg Amt fra 1900–1968.

Administrativ historik 
Kommunen blev oprettet 1. januar 1900, da Nørresundby blev ophøjet fra handelsplads til købstad. Den 1. april 1968 blev kommunen sammenlagt med Sundby-Hvorup Kommune til Nørresundby Kommune, som eksisterende fra 1968-1970.

Politik

Borgmestre

Valgresultater efter år

Referencer 

Ophørt i 1970
Etableret i 1968
Kommuner i Aalborg Amt
Købstadskommuner
Floorballligaen 2019-20

Floorballligaen 2019-20 var den 28. sæson af bedste herreliga i Danmark i floorball, og den blev administreret af Floorball Danmark. Sæsonen blev afsluttet den 18. marts da Floorball Danmarks bestyrelse besluttede at slutte sæsonen som følge af Covid19. Dette skete da der manglede en kamp i mellemspillet. Således bliver der ikke kåret en dansk mester i denne sæson.

Turneringsform 
Rækken bliver afviklet med et grundspil, hvor der er seks hold i hver sin gruppe; øst og vest. De tre bedste hold fra hver gruppe vil kvalificere sig til slutspillet, hvor de bedste fire hold vil kvalificerer sig til semifinalerne.Holdene fra nummer fire til seks i gruppe, skal spille kvalifikation med hold fra 1. division.

Deltagere 
Rækken består af de samme otte hold, der deltog i forrige sæson, samt deltagelse af Strandby-Elling Floorball, AaB og ÅFK, der alle spillede i 1. division Vest i forrige sæson.

Trænere

Grundspil 
Fra denne sæson er ligaen blevet delt op i to geografiske ligaer før nytår, i henholdsvis øst og vest, med hver seks hold. Der spilles et grundspil i hver liga med ti kampe, hvor alle hold mødes i to indbyrdes opgør, en ude- og en hjemmekamp.

De tre bedst placerede hold fra henholdsvis liga øst og vest kvalificeres til et landsdækkende mellemspil. 
Her vil:  Nr. 1 i de to geografiske puljer, få 4* point med over til det landsdækkende slutspil.
Her vil:  Nr. 2 i de to geografiske puljer, få 2* point med over til det landsdækkende slutspil.
Her vil:  Nr. 3 i de to geografiske puljer, få 0* point med over til det landsdækkende slutspil.

Øst

Top 10 

Kilde: Floorballnyt

Vest

Top 10 

Kilde: Floorballnyt

Mellemspil 
Det landsdækkende mellemspil vil give hvert hold ti kampe. De fire bedste hold vil kvalificere sig til semifinalerne.

Bemærk at der er overført 4 point til vinderne fra øst og vest, og 2 point til nummer to fra øst og vest. Dette er håndteret i nedenstående ved at give holdene OT sejre.

Top 10

Semifinaler 
Semifinalerne afvikles som en serie over tre kampe, hvor vinderen af de to semifinaler mødes i DM finalen, der afvikles over en kamp.

Oprykningspil 
Holdene der ikke går i mellemspillet, skal møde nr11-2 fra 1.division øst og vest.

Spillerkåringer 
Nedenstående kåringer er lavet af læserne af bloggen Floorballnyt.

Årets hold

Månedens spiller

Månedens kæde 

||

Årets U20 hold

Kilde:

Årets U20 spiller 
Mathias Glass, Benløse Floorball

Årets U17 hold

Årets U17 Spiller 
Kalle Taminen, Copenhagen FC

Referencer 

Floorball-Ligaen